
1. Sissejuhatus

Eelnõuga tehakse ettepanek kehtestada uus Narva Linnavalitsuse eluasemekomisjoni põhimäärus (edaspidi tekstis põhimäärus).

Käesoleva ajani reguleeris Narva Linnavalitsuse eluasemekomisjoni tegevust Narva Linnavalitsuse 29.12.2005 määrus nr 1401 „Narva Linnavalitsuse eluasemekomisjoni põhimääruse kinnitamine“.

Eelnõu valmistas ette Narva Linnavalitsuse Linnavara- ja Majandusameti linnavarade osakonna elamuteenistuse peaspetsialist Irina Geveller (tel 359 9142; irina.geveller@narva.ee).

2. Uue põhimääruse kehtestamise vajadus 

Narva Linnavolikogu võttis 18.06.2009 vastu määruse nr 23 „Munitsipaaleluruumide üürile andmise ja kasutamise kord” (edaspidi tekstis Kord), millega määrati kindlaks uued munitsipaaleluruumide eraldamise alused, mis reguleerivad nende üürile andmist Narva linnas. 

Seoses sellega tekkis vajadus konkretiseerida eluasemekomisjoni ülesandeid munitsipaaleluruumide üürile andmisel, täpsustada avalduse menetlemise põhimõtteid ja praktikas tekkinud küsimuste lahendamise korda. Muus osas säilivad põhiliselt endised, 2005.a kinnitatud sätted. 

3. Eelnõu sisu

Eelnõu koosneb seitsmest peatükist.
Esimene peatükk sätestab eluasemekomisjoni määratluse ja põhimääruse reguleerimisala.

Teine peatükk sätestab komisjoni koosseisu kinnitamise pädevuse, liikmete volituste lõpetamise alused, sekretäri valimise põhimõtted ja tema ülesanded.
Kolmas peatükk määratleb eluasemekomisjoni ülesanded. Siin täpsustatakse, millised küsimused otsustab eluasemekomisjon ja milliste suhtes tehakse ettepanekud Narva Linnavolikogule, Narva Linnavalitsusele või Üürileandjale.

Neljas peatükk määratleb komisjoni õigused.

Viiendas peatükis sätestatakse komisjoni töökorraldus, määratakse kindlaks koosoleku kokkukutsumise ja läbiviimise kord.
Kuna eluasemekomisjoni tegevus munitsipaaleluruumi üürimist taotlevate isikute avalduste läbivaatamisel ja otsustamisel ning teiste elamumajanduse valdkonda puudutavate küsimuste lahendamisel on haldusmenetlus haldusmenetluse seaduse mõistes, sätestatakse põhimääruses ka, et komisjoni otsused ja ettepanekud peavad vastama haldusdokumentidele kehtestatud  nõuetele.
Uueks põhimõtteks eluasemekomisjoni koosoleku läbiviimisel on võimalus viia koosolek läbi elektrooniliselt. Paragrahvid 26 – 29 sätestavadki, kuidas võib läbi viia elektroonilise koosoleku. 
Kuues peatükk sätestab, et komisjon juhindub otsustamisel haldusmenetluse seaduse sätetest ning Narva linna õigusaktidest.
Vastavalt haldusmenetluse seaduse § 8 punktile 2 haldusorganisiseselt määratakse isikud, kes tegutsevad haldusmenetluses haldusorgani nimel, kui seaduses või määruses ei ole sätestatud teisiti. Põhimääruses tehakse ettepanek määrata komisjoni sekretär isikuks, kes tegutseb haldusmenetluses komisjoni nimel ja määratletakse tema ülesanded.
4. Määruse jõustumine

Määrus jõustub seaduses sätestatud korras.

5. Eelnõu kooskõlastamine

Eelnõu kooskõlastatakse kooskõlastuslehes märgitud isikutega.

6.Viidatud õigusaktid
Kohaliku omavalitsuse korralduse seadus 

https://www.riigiteataja.ee/ert/act.jsp?id=13092924
 

Narva linna põhimäärus
https://www.riigiteataja.ee/ert/act.jsp?id=68715
Tamara Luigas

direktori kohusetäitja

Koostas:

Irina Geveller 359 9142

Elamuteenistuse peaspetsialist
	Peetri plats, 3

20308  Narva

Eesti Vabariik
	telefon  35 99 140

faks       35 99 161

e-mail : varamajandus@narva.ee

reg.№ 75029837

